**Mors Subita** (latinaa, suom. *äkkikuolema*) on vuonna 1999 perustettu suomalainen melodisen death metalin yhtye. Se on julkaissut neljä studioalbumia, joista ensimmäisen *Human Waste Compression* vuonna 2011. Yhtyeen musiikissa on sanottu olevan vaikutteita muun muassa Carcassilta, At the Gatesiltä ja Arch Enemyltä.

Historia
--------

### Perustaminen

Mors Subita sai alkunsa Haukiputaalla vuonna 1999, kun kitaristiserkukset Mika ja Aki Lammassaari ja rumpali Juha Haapala alkoivat soittaa muun muassa Pantera-, White Zombie-, Metallica- ja Sentenced-covereita. Vuosien 1999–2000 aikana yhtye toimi nimellä Zilstrone ja äänitti omia kappaleita sisältäneen demon. Tämän jälkeen yhtye muutti tyyliään aggressiivisemmaksi ja kävi läpi jäsenvaihdoksia.

Mors Subita -nimellä julkaistiin ensimmäinen demo *Synopsis* vuonna 2003. Yhtyeeseen kuuluivat tuolloin Mika Lammassaari (kitara), Juha Haapala (rummut), Jarno "Jarski" Rankinen (basso), Antti "Hape" Haapsamo (laulu) ja Jarkko Kaleva (kitara). Lammassaaren mukaan Mors Subita -nimi syntyi "sormi sanakirjaan" -tyylisesti, ja kyseisen suomennoksen kiehtoneen jäsenistöä riittävästi. Sormi osui tässä tapauksessa lääketieteen sanakirjaan.

2000-vuosikymmenen aikana yhtye julkaisi vielä kolme muuta omakustannedemoa tai -EP:tä.

### Esikoisalbumi Human Waste Compression (2011) ja miehistövaihdoksia

Mors Subita julkaisi esikoisalbuminsa *Human Waste Compression* kesällä 2011 Violent Journey Recordsin kautta. Ensimmäisen demon aikaisista jäsenistä mukana olivat vielä kitaristi-säveltäjä-sanoittaja Lammassaari, laulaja Haapsamo ja rumpali Haapala. Bassoa soitti Mika "June" Junttila, ja levynteon lopulla yhtyeeseen liittyi toinen kitaristi Tero Piltonen. "The Sermon" -kappaleesta kuvattiin musiikkivideo. Albumi kävi Suomen virallisen albumilistan sijalla 42.

Pian esikoisalbumin julkaisun jälkeen Haapala jätti yhtyeen ja tilalle tuli Ville Miinala (Vortech, Thyrane). Vuoden 2013 keväällä ensin Piltonen ilmoitti jättävänsä yhtyeen keskittyäkseen muihin projekteihin (muun muassa Dark Flood -yhtyeeseensä), ja muutamaa viikkoa myöhemmin Haapsamo tiedotti omasta lähdöstään ja jäähyväiskeikastaan, joka tapahtui Oulun Club Teatrialla 26. huhtikuuta 2013 Ensiferumin lämmittelijänä. Haapsamon tilalle tuli Eemeli Bodde (Funeral for the Masses, Detset).*lähde?*

### Degeneration (2015)

Mors Subitan kitaristi Mika Lammassaari.
*Degeneration*-nimeä kantava toinen albumi ilmestyi maaliskuussa 2015. Albumi nauhoitettiin Tico Tico Studiolla Kemissä ja Lammassaaren kotistudiossa, ja sen miksasi Aksu Hanttu ja masteroi Svante Forsbäck.*lähde?* Albumi toi mukanaan muutoksia yhtyeen laulunkirjoitukseen, kun vastuu sanoituksista ja laulusovituksista siirtyi Lammassaarelta uudelle laulajalle Boddelle. Violent Journeyn lopetettua toimintansa *Degenerationin* julkaisi Tuomas Saukkonen OneManArmy-levymerkillään. Lammassaari soitti tuolloin myös Saukkosen Wolfheart-yhtyeessä. Albumi nousi Suomen albumilistalla sijalle 26. Festivaaleista Mors Subita esiintyi Nummirockissa ja Tuskassa, sekä lämmitteli Sepulturaa Nosturissa. Oulun Jalometallissa yhtye esiintyi vuosina 2015 ja 2016.*lähde?*

### Into the Pitch Black (2018)

Kolmas albumi, *Into the Pitch Black*, julkaistiin Inverse Records -levymerkillä 6. huhtikuuta 2018. Yhtyeessä ei ollut tapahtunut henkilöstömuutoksia sitten edellisen albumin, ja yhtye kertoi albumin olevan aiempia yhtenäisempi ja vahvempi kokonaisuus. Edeltäjänsä tapaan albumi äänitettiin Tico Tico Studiolla ja Lammassaaren omalla studiolla Ahti Kortelaisen kanssa, ja sen miksasi ja masteroi Illusia Productionsin Stefan Pommerin. *Into the Pitch Black* nousi Suomen virallisen albumilistan sijalle 11, ja fyysisten levyjen myyntiä mittaavan listan sijalle 3. Levyltä julkaistut singlejulkaisut nousivat Suomen 50 viraaleimman biisin listalle,*lähde?* ja levyarviot olivat ylistäviä.

Lammassaari ja Bodde olivat mukana vuonna 2018 ensi-iltansa saaneen *Hevi reissu* -komediaelokuvan ääniraidalla, jolle ensin mainittu sävelsi musiikkia. Elokuvan ohjasivat Jukka Vidgren ja Juuso Laatio, jotka ovat tehneet yhteistyötä Mors Subitan kanssa jo esikoisalbumin "The Sermon" -musiikkivideosta alkaen.

### Extinction Era (2020)

Mors Subita teki levytyssopimuksen saksalaisen Out of Line Musicin kanssa keväällä 2019. Yhtiö julkaisi kolme ensimmäistä albumia *Human Waste Compression* -boksina myöhemmin samana vuonna.

Yhtyeen neljäs studioalbumi *Extinction Era* ilmestyi 30. lokakuuta 2020.

Jäsenet
-------

* Mika Lammassaari – kitara, taustalaulu (1999–)
* Mika "June" Junttila – basso (2005–)
* Ville Miinala – rummut (2012–)
* Eemeli Bodde – laulu (2014–)
* Juho Näppä – kitara (2018–)

### Entiset jäsenet

* Juha Haapala – rummut (1999–2011)
* Aki Lammassaari – kitara (1999–2000)
* Jarno "Jarski" Rankinen – basso (2000–2005)
* Jukka-Pekka Ellilä – kitara (2000–2002)
* Antti "Hape" Haapsamo – laulu (2002–2013)
* Jarkko Kaleva – kitara (2002–?)
* Tero Piltonen – kitara (2011–2013)

Diskografia
-----------

### Studioalbumit

* *Human Waste Compression*  (2011, Violent Journey Records)
* *Degeneration*  (2015, OneManArmy)
* *Into the Pitch Black*  (2018, Inverse Records)
* *Extinction Era*  (2020, Out of Line Music)
* *Origin of Fire*  (2023, Out of Line Music)

### Kokoelma-albumit

* *Human Waste Compilation*  (2019, Out of Line Music)

### EP:t

* *Epoch*  (2005, omakustanne)
* *Sound of Spite*  (2009, omakustanne)

### Demot

* *Paranea*  (2007)
* *Synopsis*  (2003)

Lähteet
-------

1. 1 2 3 4  Juutilainen, Joni: Kumarrus 1990-luvulle – haastattelussa Mors Subita *Inferno*.  13.4.2015. Pop Media. Viitattu 31.10.2020.
2. 1 2 3 4 5 6 7 8 9  The Band (Internet Archiven kautta) *morssubita.com*. Mors Subita.  Arkistoitu 31.8.2007. Viitattu 31.10.2020. (englanniksi)
3. 1 2 3 4 5  Weber, Klaudia: Mors Subita: A walk in the dark *Stalker Magazine*.  11.2.2015. Viitattu 31.10.2020. (englanniksi)
4. ↑  Discography (Internet Archiven kautta) *morssubita.com*. Mors Subita.  Arkistoitu 3.6.2011. Viitattu 31.10.2020. (englanniksi)
5. 1 2  Ikonen, Petri: Mors Subita: The Sermon. *Metallimusiikki.net*.  31.05.2011. Viitattu 31.10.2020.
6. 1 2 3  Mors Subita *Suomen virallinen lista*. Musiikkituottajat – IFPI Finland. Viitattu 31.10.2020.
7. ↑  Hakala, Teemu: Mors Subita ilman rumpalia *KaaosZine*.  2.11.2011. Viitattu 31.10.2020.
8. ↑  Mäenpää, Arto: Oululaista turpaanvetoa: Mors Subita tarjoilee ensimmäisen näytteen tulevalta albumiltaan *KaaosZine*.  25.1.2018. Viitattu 31.10.2020.
9. ↑
10. ↑
11. ↑  Juutilainen, Joni: "Toivoakin tietenkin on, mutta monesti vetää niin sanotusti täysin mustiin" – haastattelussa kotimainen Mors Subita *Inferno*.  28.7.2018. Pop Media. Viitattu 31.10.2020.
12. 1 2  *Hevi reissu* Elonet.
13. ↑  Mors Subita – The Sermon *Musiikkivideo.fi*. Oulun musiikkivideofestivaalit. Viitattu 31.10.2020.
14. ↑  Mäenpää, Arto: Mors Subita sopimukseen Out Of Line Musicin kanssa: yhtye julkaisi videon "Defeat"-kappaleestaan *KaaosZine*.  3.5.2019. Viitattu 31.10.2020.
15. ↑  Siltanen, Vesa: Kunnianosoitus rakkaille läheisille – Mors Subita esittelee tulevan levynsä melodista puolta *Inferno*.  20.8.2020. Pop Media. Viitattu 31.10.2020.

Aiheesta muualla
----------------

* Mors Subita (englanniksi)
* Mors Subita Encyclopaedia Metallumissa (englanniksi)